Source: http://mikkeli.cloudnc.fi/fi-FI/Toimielimet/Kaupunginhallitus/Kokous_12102015/Talousjohtajan_viran_tayttaminen(516)
Timestamp: 2019-10-22 21:55:03+00:00

Document:
Talousjohtajan viran täyttäminen | Mikkeli
Kokous 12.10.2015
Talousjohtajan viran täyttäminen
Kaupunginhallitus, kokous 12.10.2015
§ 326 Talousjohtajan viran täyttäminen (lisäpykälä)
MliDno-2015-1340
Mauno Judström, vt. henkilöstöjohtaja, mauno.judstrom@mikkeli.fi
Talousjohtaja Arja-Leena Saastamoinen on irtisanoutunut virastaan 16.6.2015 siten, että viimeinen virassaolopäivä on 30.9.2015.
Talousjohtajan viran kelpoisuusvaatimuksina ovat:
hyvä taloushallinnon tuntemus.
Talousjohtaja vastaa konsernitalouden suunnittelusta ja rahoituksesta ja toimii talouspalvelut -yksikön esimiehenä.
Talouspalveluyksikön tehtävänä on:
talousarvion- ja suunnitelman valmistelu
vakuutuksien ja riskien hallinnan koordinointi
tietohallintopalveluiden järjestäminen, ylläpitäminen ja kehittäminen.
Viran tehtävissä halutaan uuden kuntalain mukaisesti korostaa kaupungin strategian ja talouden kytkemistä ohjauksessa tiukemmin toisiinsa. Tämän vuoksi talousjohtajan virka on perusteltua muuttaa strategia- ja talousjohtajan viraksi. Viran nimikemuutoksella ei ole vaikutusta kelpoisuusvaatimukseen.
Elinvoima- ja kilpailukykypalvelut -yksikön tehtäviin on aikaisemmin kuulunut kaupungin strategien ohjauksen ja kehittämisen koordinointi. Tämä tehtävä siirtyisi nyt talouspalveluihin strategia- ja talousjohtajan vastuulle.
Talousjohtajan tehtäväkohtaiseksi palkaksi on määritelty 5 183,54 euroa/kk. Tehtävien vaativoitumisen vuoksi strategia- ja talousjohtajan tehtäväkohtaisen palkan tulisi olla 5.500 euroa/kk. Työaika 36,25 h/vko. Kelpoisuusvaatimus säilyy ennallaan.
Henkilöstöpalveluiden lausunto: Henkilöstöpalvelut pitää tehtyä esitystä perusteltuna ja puoltaa sitä.
Kaupunginhallitus päättää, että talousjohtajan virka (vakanssi 53) muutetaan 1.10.2015 alkaen strategia- ja talousjohtajan viraksi ja tehtäväkohtaiseksi palkaksi määritetään 1.10.2015 alkaen 5.500 euroa/kk. Hinnoittelutunnus on 99TAE010. Työaika 36,25 h/vko. Kelpoisuusvaatimus säilyy ennallaan.
Lisäksi kaupunginhallitus päättää, että strategia- ja talousjohtajan virka laitetaan avoimeen hakuun siten, että hakuaika päättyy 13.8.2015 klo 15.00.
Keskustelun aikana esittelijä muutti esitystään siten, että
- talousjohtajan virkanimikettä ei muuteta
- virka laitetaan avoimeen hakuun siten, että hakuaika päättyy 27.8.2015 klo 15.00
- tehtäväkohtaiseksi palkaksi määritetään 1.10.2015 alkaen 5.183,54 euroa/kk. Hinnoittelutunnus on 99TAE010. Työaika 36,25 h/vko. Kelpoisuusvaatimus säilyy ennallaan.
- hakuilmoitukseen kirjoitetaan, että talousjohtaja osallistuu strategiatyöskentelyyn.
Kaupunginhallitus, 7.9.2015
Talousjohtajan virasta on ilmoitettu kaupunginhallituksen päättämällä tavalla siten, että hakuaika on päättynyt 25.8.2015. Määräaikaan mennessä saatiin viisitoista hakemusta. Yhdistelmä hakijoista on liitteenä.
Talousjohtajan valinnan valmistelua varten on tarkoituksenmukaista nimetä valmisteluryhmä.
Kaupunginhallitus nimeää valmisteluryhmän, joka valtuutetaan päättämään haastateltavista, suorittamaan haastattelut ja tekemään esityksen kaupunginhallitukselle virkaan valittavasta henkilöstä.
Kaupunginhallitus nimesi valmisteluryhmään Vesa Himasen (varalla Veli Liikanen), Outi Kaurian (varalla Petri Pekonen), Olli Nepposen (varalla Armi Salo-Oksa), Arto Seppälän (varalla Markku Turkia), kaupunginjohtaja Timo Halosen ja hallintojohtaja Ari Liikasen.
Valmistelutyöryhmä on haastatellut hakijoista Jari Lehtimäen, Jari Jaakkolan ja Heikki Siiran. Yhdistelmä hakijoista on liitteenä.
Valmisteluryhmä esittää, että huomioon ottaen hakuilmoituksessa esitetyt valintakriteerit, hakijoiden koulutus, työkokemus sekä haastattelut, virkaan sopivin ja kelpoisin hakija on KTM Heikki Siira Mikkelistä.
Kaupunginhallitus valitsee valmisteluryhmän esityksen mukaisesti talousjohtajan virkaan KTM Heikki Siiran Mikkelistä. Vaali on ehdollinen ja Siiran tulee esittää hyväksyttävä lääkärintodistus terveydentilastaan viimeistään 4.11.2015 mennessä. Lisäksi noudatetaan virantoimituksen aloittamisesta alkavaa kuuden (6) kuukauden koeaikaa.
Virkaa hakeneet, henkilöstöpalvelut
Liite kh Talousjohtajan viran hakijayhdistelmä.pdf (pdf, 34 kt)
§ 317 Kokouksen laillisuus ja päätösvaltaisuus
§ 318 Pöytäkirjan tarkastus
§ 319 Otto-oikeus/lautakuntien/viranhaltijoiden päätökset
§ 320 Tilakeskuksen esitys liiketilojen vuokrien tarkistamiseksi 1.1.2016
§ 321 Eron myöntäminen Nina Kurjelle Otavan Opiston liikelaitoksen johtokunnan varajäsenyydestä ja uuden varajäsenen valitseminen
§ 322 Irtisanoutuminen kiinteistöjohtajan virasta ja viran aukijulistaminen
§ 323 Työnantajan edustajien nimeäminen työsuojelutoimikuntaan
§ 324 Valtuustoaloite perintätoimistojen käytön laillisuuden selvittämiseksi ja niiden käytöstä luopumiseksi
§ 325 Valtuustoaloite karavaanareiden houkuttelemiseksi Mikkeliin
§ 327 Varhaiskasvatuksen ja perusopetuksen palveluverkkoselvitys 12.10.2015 (lisäpykälä)

References: § 326

§ 317

§ 318

§ 319

§ 320

§ 321

§ 322

§ 323

§ 324

§ 325

§ 327